
LIETUVOS RESPUBLIKOS VYRIAUSYBĖ

NUTARIMAS
DĖL LIETUVOS RESPUBLIKOS VYRIAUSYBĖS 2013 M. KOVO 27 D. NUTARIMO NR. 254 „DĖL LIETUVOS RESPUBLIKOS VYRIAUSYBĖS KANCELIARIJOS NUOSTATŲ PATVIRTINIMO“ PAKEITIMO

2020 m.                    d. Nr. 
Vilnius

Lietuvos Respublikos Vyriausybė  n u t a r i a: 
[bookmark: _Hlk28934572]1. Pakeisti Lietuvos Respublikos Vyriausybės kanceliarijos nuostatus, patvirtintus Lietuvos Respublikos Vyriausybės 2013 m. kovo 27 d. nutarimu Nr. 254 „Dėl Lietuvos Respublikos Vyriausybės kanceliarijos nuostatų patvirtinimo“:
1.1. Pakeisti 9.31 papunktį ir jį išdėstyti taip:
„9.31. Vyriausybės pavedimu įgyvendina viešųjų įstaigų dalininko ar savininko, biudžetinių įstaigų savininko teises ir pareigas, atlieka kitas įstatymų, Vyriausybės nutarimų ir kitų teisės aktų nustatytas funkcijas.“
1.2. Pakeisti 18.10 papunktį ir jį išdėstyti taip:
„18.10. įstatymų nustatyta tvarka priima į pareigas ir atleidžia iš jų viešųjų įstaigų ir biudžetinių įstaigų, kurių savininko teises ir pareigas įgyvendina Vyriausybės kanceliarija, vadovus, taip pat Vyriausybės kanceliarijos karjeros valstybės tarnautojus ir darbuotojus, dirbančius pagal darbo sutartis ir gaunančius darbo užmokestį iš valstybės biudžeto ir valstybės pinigų fondų, juos skatina, skiria jiems pašalpas, skiria valstybės tarnautojams tarnybines nuobaudas ar priima sprendimus dėl darbo pareigų pažeidimo, tvirtina jų pareigybių aprašymus; Ministro Pirmininko pavedimu priima į pareigas ir atleidžia iš jų Ministro Pirmininko politinio (asmeninio) pasitikėjimo valstybės tarnautojus, juos skatina, skiria jiems tarnybines nuobaudas ir pašalpas, tvirtina jų pareigybių aprašymus, suteikia jiems atostogas ir siunčia į komandiruotes;“.
2. Šis nutarimas įsigalioja 2020 m. liepos 1 d.

